Vana suvila sai tänu uuele värvile täiesti uue ilme
Minu suvila, isa 1970-80ndatel ehitatud ja Pinotexiga pruuniks värvitud soojustamata majake, vajas juba ammu välist iluravi. Eelmisel kevadsuvel me selle mehega kahekesi ära tegimegi.
Kõigepealt võõpasime seinad üle kruntvärviga. See oli ausalt öeldes värvimise kõige raskem etapp ja võttis ka kõige rohkem aega. Laudis lihtsalt „jõi suurte sõõmudega“ kruntvärvi sisse. Toonitud värviga võõpamist alustasin maja eest tellisseina kõrvalt, et näha, kuidas valge, hall ja oranž omavahel sobivad. Nagu arvata võis, oli esialgu valitud hall ikkagi liiga tume. Fassaadi õigeks värvitooniks sai kolmandal katsel leitud toon, eelmiste katsetuste värvid segasin kruntvärviga heledamaks ja kasutasin teiste seinte kruntimiseks.